SET ปิดวูบ 14 จุด หลังนลท.ขายทำกำไร-เฟดส่งซิกเศรษฐกิจสหรัฐฯไม่สดใส แนะจับตาบจ.ประกาศงบ
SET ปิดวูบ 14 จุด หลังนลท.ขายทำกำไร-เฟดส่งซิกเศรษฐกิจสหรัฐฯไม่สดใส แนะจับตาบจ.ประกาศงบ โดยดัชนีปิดตลาดวันนี้ ที่ระดับ 1,280.40 จุด ลบ 14.15 จุด หรือ 1.09% มูลค่าการซื้อขาย 4.67 หมื่นล้านบาท
14 พ.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,280.40 จุด ลบ 14.15 จุด หรือ 1.09% มูลค่าการซื้อขาย 4.67 หมื่นล้านบาท 
10 หุ้นกดดัชนีวันนี้

ด้าน บล.กรุงไทย ซีมิโก้ ระบุว่า ดัชนีฯ อ่อนตัว แนวรับ 1283 / 1278 จุด แนวต้าน 1303 / 1317 จุด ปัจจัยลบ คือ ประธานเฟดสหรัฐฯ ส่งสัญญาณเศรษฐกิจสหรัฐฯ ยังคงมีความเสี่ยงขาลง และการวิตกต่อการระบาดรอบสอง หลังหลายประเทศเร่งผ่อนคลายธุรกิจ ส่วนปัจจัยบวก คือ ผู้ติดเชื้อใหม่และผู้เสียชีวิตวานนี้ของไทยเป็น 0 ราย และทางเทคนิคยังไม่มีสัญญาณขายรอบใหญ่
ขณะที่ บล.ซีจีเอส-ซีไอเอ็มบี ระบุถึงตลาดภาคบ่าย โดยคาดว่าดัชนีน่าจะยังเผชิญกับแรงกดลงมาอีก จากแรงขายทำกำไรเพื่อลดความผันผวนที่จะเกิดขึ้นในช่วงปลายอาทิตย์ โดยเฉพาะหุ้นที่เข้าไปคำนวณใน Global standard ที่ต่างขึ้นมาสูงก่อนหน้านี้ กลุ่มที่มองว่าจะอยู่ในข่ายของการขายทำกำไร คือ ผลิตไฟฟ้า ค้าปลีก ธนาคาร โรงกลั่น และพลังงานหลัก เพราะมองในช่วงเช้าแทบไม่มีแรงซื้อหุ้นกลุ่มหลักตัวไหนเข้ามา จึงมองแนวโน้มดัชนีบ่ายยังมีสิทธิเห็นการลงไปทดสอบ 1270 จุด หรือต่ำกว่า แต่หากดีดขึ้นได้ก็เป็นแค่ดันเพื่อขาย แรงกดที่เกิดขึ้นในช่วงนี้อาจต้องเพิ่มความระมัดระวัง เพราะดัชนีอยู่ที่สูงของรอบ โดยมองแนวรับบ่ายที่ 1270-1265  จุด และแนวต้านที่ 1280-1285 จุด แนะนำ HANA
นอกจากนี้ นักวิเคราะห์แนะนำให้ติดตามตัวเลขผลิตภัณฑ์มวลรวมภายในประเทศ (GDP) ของไทยงวดไตรมาส 1/63 ในวันที่ 18 พ.ค.  และติดตามการประชุมคณะรัฐมนตรี (ครม.) ในวันที่ 19 พ.ค.นี้ ซึ่งก็อาจจะมีการมาตรการช่วยเหลือกลุ่ม SME ที่ได้รับผลกระทบจากไวรัสโควิด-19 รวมถึงในวันที่ 20 พ.ค.ก็จะมีการประชุมคณะกรรมการนโยบายการเงิน (กนง.)
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL   มูลค่าการซื้อขาย  3,097.25 ล้านบาท  ปิดที่   70.25 บาท ลดลง   1.50 บาท
BAM     มูลค่าการซื้อขาย  2,294.89 ล้านบาท  ปิดที่   23.10 บาท ลดลง   0.40 บาท
CPF     มูลค่าการซื้อขาย  1,677.62 ล้านบาท  ปิดที่   28.75 บาท เพิ่มขึ้น  0.50 บาท
PTT     มูลค่าการซื้อขาย  1,614.29 ล้านบาท  ปิดที่   35.50 บาท ลดลง   0.50 บาท
AOT     มูลค่าการซื้อขาย  1,186.15 ล้านบาท  ปิดที่   59.75 บาท ลดลง   0.50 บาท
ตลาดหุ้นเอเชีย
